laion/Wikipedia-Exotic huggingface dataset:
תומאס

האם התכוונתם ל... הבשורה על פי תומאס תומאס הזקן – פסל בעיר טאלין אגם תומאס (אנטארקטיקה) אישים תומאס הקדוש – אחד מ-12 השליחים תומאס הקדוש (פירושונים) קדושים נוספים בשם תומאס תומאס מלנקסטר, דוכס קלרנס – דוכס בן המאה ה-14 תומאס מוודסטוק, דוכס גלוסטר – דוכס בן המאה ה-14 אדי קיי תומאס – שחקן יהודי-אמריקאי אייזיאה תומאס (פירושונים) – כדורסלנים גארי תומאס – קצין בחיל הנחתים של ארצות הברית גארת' תומאס – שחקן רוגבי ולשי ג'ון תומאס – כדורסלן אמריקאי ג'ורג' אלן תומאס – שחמטאי אנגלי דיון תומאס – כדורסלן אמריקאי דילן תומאס – משורר וסופר ולשי הלן תומאס – עיתונאית אמריקאית הת'ר תומאס (אנ') – שחקנית, סופרת ופעילה פוליטית אמריקאית ויוויאן תומאס – עוזר-מנתח ומפקח מעבדה אמריקאי פטריה תומאס – שחיינית אוסטרלית לואל תומאס – עיתונאי אמריקאי מייקל תומאס – כדורגלן אנגלי מייקל טילסון תומאס – מנצח, פסנתרן ומלחין אמריקאי מישל תומאס (פירושונים) – אישים ששמם מישל תומאס מלקולם תומאס – כדורסלן אמריקאי מרלו תומאס – שחקנית אמריקאית מרקו תומאס – כדורסלן קרואטי סת' תומאס – חלוץ הייצור ההמוני של שעונים סקרלט תומאס – סופרת אנגלייה קלרנס תומאס – שופט אמריקאי קריסטין סקוט-תומאס – שחקנית אנגלייה רוב תומאס – מוזיקאי אמריקאי רובין תומאס (אנ') – שחקן ופסל אמריקאי ר.ס. תומאס – משורר ולשי תיאודור תומאס – מוזיקאי ומנצח אמריקאי ממוצא גרמני דמויות בדיוניות תומס הקטר – דמות קטר רכבת מסדרת ספרי הילדים "סדרת הרכבות" מאת וילברט אודרי אישים ששמם הפרטי הוא תומאס סנט תומאס תומא
מיכאל דיין

מיכאל דיין (נולד ב-3 באוגוסט 1949) הוא מנכ"ל חברת GES. שירת בצה"ל כקצין בחיל החימוש והשתחרר בדרגת תת-אלוף לאחר כהונה כקצין חימוש ראשי. דיין נולד וגדל ברומניה. עלה עם משפחתו ארצה בשנת 1961 לעיר אשקלון. בנעוריו למד בתיכון הריאלי בעיר מגוריו. למד במסגרת העתודה האקדמית וסיים תואר ראשון בהנדסת מכונות בטכניון. התגייס לצה"ל ב-1971 ועשה את שירותו בחיל החימוש. ב-1982 מונה למפקד מפעל הייצור במרכז שיקום ואחזקה, בהמשך שירת כראש ענף מערכות כלליות וציוד ייעודי במפקדת קצין חימוש ראשי, ב-1988 מונה למפקד יחידת הניסויים בדרגת אלוף-משנה ולאחר מכן מונה למפקד מרכז שיקום ואחזקה. בפברואר 1995 מונה לקצין חימוש ראשי ושירת בתפקיד עד 1998. לאחר שחרורו כיהן כמנכ"ל חברת התכוף ("כארמור" של היום), מנכ"ל חברת הייעוץ ארגו וסגן תפעול עולמי בחברת נור מקרופרינטרס. הוא שימש מנכ"ל צח שרפון, חברת בת של טמבור במשך ארבע שנים ובינואר 2008 מונה למנכ"ל טמבורבראשית 2018 הוא כיהן משנת 2012 כיו"ר התאחדות התעשיינים בצפון. בינואר 2017 מונה למנכ"ל עשות אשקלון. בהמשך מונה למנכ"ל חברת ההתפלה GES. דיין בעל תואר שני בהנדסת מערכות ומכונות מאוניברסיטת קליפורניה בלוס אנג'לס ותואר שני במדע המדינה מאוניברסיטת חיפה. תת-אלוף מיכאל דיין, אתר אגף הטכנולוגיה והלוגיסטיקה מיכאל דיין מונה למנכ"ל טמבור, יואב לוי - משנה למנכ"ל, באתר גלובס, 2 בינואר 2008 יובל אזולאי, ‏מנכ"ל טמבור לשעבר מיכאל דיין מונה למנכ"ל עשות אשקלון, באתר גלובס, 30 בנובמבר 2016
דן נדיב

דן נדיב (נולד ב-19 בדצמבר 1953) הוא קצין צה"ל בדימוס בדרגת תת-אלוף, שירת כקצין תחזוקה ראשי. לאחר שחרורו כיהן כמנכ"ל רשות הדואר וכמנכ"ל "צוות - ארגון גמלאי צה"ל". נדיב נולד בישראל, התגייס לצה"ל ושירת כמש"ק תחזוקה. לאחר קורס קצינים שירת כעוזר קצין אספקה בחטיבת גולני וכקצין אספקה בעוצבת ראם. ב-1976 מונה לקצין אספקה בחטיבה 7 ושנתיים אחר כך לקצין תחזוקה בחטיבה. ב-1982 מונה לעוזר קצין תחזוקה של פיקוד הצפון, ב-1984 מונה לקצין התחזוקה של עוצבת נתיב האש ב-1985 לסגן קצין תחזוקה של פיקוד הצפון וב-1987 מונה לקצין תחזוקה של אוגדה 36. ב-1990 קודם לדרגת אלוף-משנה ומונה לקצין התחזוקה של פיקוד הצפון וב-1993 מונה לראש מחלקת ארגון וכוח אדם במפקדת קצין תחזוקה ראשי. שירת כקצין תחזוקה ראשי בשנים 1995 עד 1998. לאחר שחרורו מונה באפריל 1999 למנכ"ל רשות הדואר ושירת בתפקיד עד סוף 2001. בתקופת כהונתו פרסם מבקר המדינה דו"ח על אי סדרים שהתגלו בנושא מינויים פוליטיים של בכירים ברשות, מקורביו של שר התקשורת בנימין בן אליעזר. עבד כיועץ לוגיסטי בחברת "מפרם", כיהן כדירקטור חיצוני בחברת "התכוף" וכיום מכהן כדירקטור בחברת "חבר" משרתי קבע והגמלאים בע"מ ובחברת "שראל פתרונות לוגיסטיים ומוצרים לרפואה מתקדמת" בע"מ. בין השנים 2004 ועד 2022 כיהן כמנכ"ל "צוות - ארגון גמלאי צה"ל". נדיב בוגר תואר ראשון בכלכלה ומנהל עסקים מאוניברסיטת בר-אילן ותואר שני בלוגיסטיקה מאוניברסיטת פלורידה. הענקת דרגת תא"ל ומינוי לקצין תחזוקה ראשי ע"י הרמטכ"ל אמנון ליפקין-שחק, 1995 לידו רעייתו איריס ושלושת בניו דן נדיב בטקס זיכרון ומורשת לחללי חיל התחזוקה עם סגן הרמטכ"ל שאול מופז ויו"ר עמותת חיל התחזוקה תא"ל מיל' אברהם אלפסי 1997 מדיה וקבצים בנושא דן נדיב בוויקישיתוף תת-אלוף דן נדיב באתר אגף הטכנולוגיה והלוגיסטיקה אפי לנדאו, ‏מנכ"ל רשות הדואר, דן נדיב: לא התפטרתי בגלל הדו"ח, באתר גלובס, 5 בנובמבר 2001 אפי לנדאו, ‏תיתכן הדחת מנכ"ל רשות הדואר בעקבות הדו"ח החמור שפירסם מבקר המדינה, באתר גלובס, 1 בנובמבר 2001
האגן איש טרונג

הַאגֶן איש טְרוֹנֶג (בגרמנית: Hagen von Tronje) הוא דמות המופיעה בשירת הניבלונגים, בה הוא מתואר כווסל של המלך גונתר משושלת בורגונד. האגן מייצג את דמותו של הווסל הנאמן נאמנות מוחלטת לאדונו, ואשר לא נוטש את אדונו גם במחיר מותו הוודאי (של הווסל). נאמנות זו, כפי שמתבטאת בהתנהגותו של האגן בשירת הניבלונגים, מכונה בשפה הגרמנית Nibelungentreue. ערך מורחב – שירת הניבלונגים באפוס הגרמני "שירת הניבלונגים" מצווה המלכה ברונהילדה (אשתו של גונטר) את האגן להרוג את הגיבור המיתולוגי זיגפריד, אשר חילל את כבודה. האגן, רוכש את אמונה של קרימהילדה (אשת זיגפריד ואחות המלך), וטרם יציאה למסע ציד, נודע לו ממנה על נקודת התורפה של זיגפריד - חלק אחד בגבו של הגיבור כוסה על ידי עלה תאנה, בעת שהלה רחץ בדמו של הדרקון פפניר, אותו הרג. בחלק זה של גופו, זיגפריד הגיבור אינו מוגן מפני התקפה. בעת מסע הציד, זיגפריד נהייה צמא, ורואה מעיין סמוך למקום המצאם. האגן מציע לו לשתות ממימי המעיין, ובעת שזיגפריד כורע לשתות, האגן נועץ סכין בגבו, והורגו. לאחר הרצח, דורשת קרימהילדה לנקום ברוצח בעלה, אך גונתר מסרב לבקשת אחותו ולא מוכן לבגוד במשרתו. לאחר זמן, קרימהילדה נישאת לאצטל, ומתכננת את הנקמה בהאגן ובבני משפחתה. היא מזמינה אותם לארצו של בעלה, כביכול על מנת ליישר את ההדורים ביניהם, והם נענים בחיוב להזמנתה. בדרכם אל ממלכתו של אצטל, מתגלה להאגן כי אם ימשיכו במסע, יבוא הקץ על כל חברי המשלחת. על אף הידיעה, הם ממשיכים בדרכם לעבר מוות ודאי, תוך קיום מצוות הנאמנות לה הם מחויבים מתוקף שבועתם הפיאודלית. היחס אל האגן השתנה עם הזמן, ובעוד בתחילה הוא נחשב לנבל שפל התוקע סכין בגב, בתקופה מאוחרת יותר, הוא נתפש דווקא כדוגמה למופת של הווסל הצייתן, שממלא את הוראות אדוניו ללא שאלות. לאחר גילויים מחדש של כתבי "שירת הניבלונגים", בשלהי המאה ה-18 היצירה זכתה לעדנה מחודשת, אך האגן נחשב לאדם מנוול, אשר לא מהסס לנקוט באמצעים בלתי מקובלים על מנת לחסל את יריביו. לאחר מלחמת העולם הראשונה, הואשמו היהודים בכך ש"תקעו סכין בגב האומה הגרמנית", בפרפרזה על מעשהו של האגן לזיגפריד. עם זאת, בעקבות סרטו של פריץ לאנג, הניבלונגים (1924) בו הוצג האגן לא כנבל, כי אם המודל לחיקוי של הגרמני הצייתן, השתנה היחס אליו לטובה. הנאצים אימצו סרט זה לחיקם, והוא שימש להם לתעמולה בעד הצייתנות של העם למנהיג העליון של העם. שירת הניבלונגים, תרגום: אריה סתיו, תל אביב: הקיבוץ המאוחד, 2006. שירת הניבלונגים ניבלונגנטרויה מדיה וקבצים בנושא האגן איש טרונג בוויקישיתוף כך מופיע שמו בתרגום של אריה סתיו לשירת הניבלונגים. סוזן בראטון, "יחסי אדם-טבע וגזענות אקולוגית בניבלונגים לפריץ לאנג," בתוך: שירת הניבלונגים, עמ' 496.
ברוק קנדי

ברוק דיאן קנדי (באנגלית: Brooke Dyan Candy; נולדה ב-20 ביולי 1989) היא ראפרית וזמרת אמריקאית. ברוק קנדי נולדה באוקסנרד שבקליפורניה[1] וגדלה בפרבר אגורה הילס עם אביה, מנהל הכספים הראשי של המגזין האסלר ומנכ"ל הקזינו "Hustler". כשהתבגרה, חיה קנדי בלוס אנג'לס, שם עבדה כמעצבת אופנה אצל רייצ'ל זואי. בהמשך פנתה קנדי ללארי פלינט, בניסיון למצוא עבודה כצלמת, אך במקום זאת בחר פלינט להעסיק אותה כמעצבת בובות ראווה. קנדי התעייפה במהירות מעבודתה ועברה לעסוק בחשפנות. קנדי עבדה במשך שמונה חודשים כרקדנית אקזוטית במועדון בהוליווד. היא תיארה את עבודה כעבודה קשה ומעייפת ואמרה: "אני אפילו לא אוהבת גברים, ואני צריכה להעמיד פנים שאני אוהבת כל דבר שם". למרות שקיבלה הצעות רבות, קנדי לא התפתתה לעסוק בזנות, אך שקלה עבודה כשחקנית פורנו. קנדי אהבה לרקוד, אך זנחה זאת והתרכזה במוזיקת פופ מכיוון שהדבר רווחי יותר. קנדי פנתה בעבר לארבע חברות תקליטים גדולות, אך לא חתמה על חוזה עם אף אחת מהן. קנדי הופיעה לראשונה תחת חברת תקליטים גדולה בשיר "Cloud Aura" של הזמרת צ'רלי XCX, כאשר השתיים נפגשו ביוזמת אזיליה בנקס. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. בפברואר 2014 חתמה קנדי חוזה עם חברת התקליטים RCA, דרכה הוציאה ב-6 במאי 2014 את המיני אלבום הראשון שלה, Opulence, כשבוע לאחר הוצאת הקליפ לסינגל הראשון מהאלבום הנושא את שמו. ב-13 באוגוסט 2015 יצא לאור השיר "Rubber Band Stacks" כסינגל הראשון מאלבום הבכורה של קנדי. 2019: Sexorcism 2014: Opulence 1998: Dennis the Menace Strikes Again 2011: Bloodrape מדיה וקבצים בנושא ברוק קנדי בוויקישיתוף אתר האינטרנט הרשמי של ברוק קנדי ברוק קנדי, ברשת החברתית פייסבוק ברוק קנדי, ברשת החברתית אקס (טוויטר) ברוק קנדי, ברשת החברתית אינסטגרם ברוק קנדי, סרטונים בערוץ היוטיוב ברוק קנדי, במסד הנתונים הקולנועיים IMDb (באנגלית) ברוק קנדי, באתר אפל מיוזיק (באנגלית) ברוק קנדי, באתר ספוטיפיי ברוק קנדי, באתר סאונדקלאוד (באנגלית) ברוק קנדי, באתר AllMusic (באנגלית) ברוק קנדי, באתר MusicBrainz (באנגלית) ברוק קנדי, באתר דיזר ברוק קנדי, באתר Discogs (באנגלית) ברוק קנדי, באתר Songkick (באנגלית) ברוק קנדי, באתר Genius ברוק קנדי, באתר בילבורד (באנגלית) ברוק קנדי, באתר טיידל (באנגלית) איתי יעקב, ברוק קנדי: הראפרית שגורמת לגאגא להיראות כמו ליידי, באתר Xnet‏, 15 ביוני 2014 משה קוטנר, ברוק קנדי: הפנים החדשות והכי קיצוניות של הפופ העכשווי, באתר הארץ, 20 ביוני 2014 מאשה אברבוך, אהבתם את מדונה? נלחצתם ממיילי סיירוס? קבלו את ברוק קנדי, באתר הארץ, 7 במאי 2019 Brooke Candy birth day The Rise of the Rapping, Stripping, Snake-Charming Brooke Candy, פורסם באתר Vulture Charli XCX ft. Brooke Candy - Cloud Aura, באתר פיצ'פורק Opulence EP, בחנות ה-iTunes Brooke Candy’s “Opulence” Video Will Give You Nightmares Brooke Candy’s New Rave-Urban Single “Rubber Band Stacks” Is To Die For: Listen Now, פורסם ב-Direct Lyrics ב-13 באוגוסט 2015 ברוק קנדי באתר IMDb (Bloodrape (2011
טוקן אפור-חזה

טוקן אפור-חזה (שם מדעי: Andigena hypoglauca) הוא מין של טוקן מהסוג טוקן הררי. תחום תפוצתו של הטוקן אפור-החזה מתפרש על פני האנדים של דרום קולומביה, אקוודור ופרו. בתי הגידול המועדפים על הטוקן אפור-החזה הם יערות שפלה הרריים לחים, שם בדרך כלל הוא נראה על צמרות עצים. ידועים שני תת-מינים של טוקן אפור-חזה: Andigena hypoglauca hypoglauca, תת-המין הצפוני, בעל עיניים כהות ו-Andigena hypoglauca lateralis, תת-המין הדרומי, בעל עיניים בהירות. הטוקן אפור-החזה ניזון ממגוון רחב של פירות, והוא יורד מתחת לגובה חופת היער (אזור הצמרות) הרבה יותר מאשר מינים אחרים של טוקניים, שם הוא ניזון בעיקר מפטל אדום. הטוקנים אפורי החזה שקטים יחסית בטיסתם, ולעיתים ניזונים בצוותא עם עופות אחרים כגון קיכליים, טנגריים ופזאיים. שתי צורות התנהגות אלה ייחודיות למין טוקן זה. מדיה וקבצים בנושא טוקן אפור-חזה בוויקישיתוף טוקן אפור-חזה, באתר ITIS (באנגלית) טוקן אפור-חזה, באתר NCBI (באנגלית) טוקן אפור-חזה, באתר Animal Diversity Web (באנגלית) טוקן אפור-חזה, בבסיס הנתונים ARKive (באנגלית) טוקן אפור-חזה, באתר GBIF (באנגלית) טוקן אפור-חזה באתר הרשימה האדומה של IUCN
לפיד

לַפִּיד (או משואה) הוא אמצעי תאורה קדום מוארך שראשו בוער. ניתן לנושאו ביד או לקבעו לקיר בהתקנים ייעודיים. ניתן להכין לפיד שראשו עצמו בוער, למשל מסיקוס אורן, או לפיד רב פעמי, שבראשו מקום לחומרי בעירה. לפידים משמשים כיום בעיקר בטקסי אש (בתנועות נוער ובצבא), בתהלוכות "הכנסת ספר תורה", בטקסי זיכרון, ובפתיחת האולימפיאדה, בה נישא הלפיד האולימפי לאורך מרחק רב. לפידים משמשים גם ללהטוטנות עם אש. הביטוי העברת הלפיד קרוב לביטוי "שימור הגחלת", ומשמעותו העברת אחריות או מסורת, שימור תרבות מסוימת. לפיד, באתר האקדמיה ללשון העברית, ‏14 באוגוסט 2011 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
קוליאקאן

קוליאקאן רוסלס (בספרדית: Culiacán Rosales), או בקיצור קוליאקאן (‏האזנה‏Ⓘ‏), היא בירת מדינת סינלואה במקסיקו. במקום בו נמצאת כיום העיר הייתה קיימת התיישבות ילידית בשם "קולוואקאן" (שם אשר ממנו התפתח השם "קוליאקאן") במשך מאות שנים לפני בואם של הספרדים במאה ה-16. ב-1531 הקפיטן הספרדי נוניו דה גוסמאן ייסד במקום את סן מיגל דה קוליאקאן. במאות הבאות קוליאקאן נותרה עיר קטנה יחסית. ב-1823, לאחר מלחמת העצמאות של מקסיקו, קוליאקאן קיבלה מעמד של עיר והיא נכללה בשטחי מדינת אוקסידנטה. ב-1830 מדינת אוקסידנטה פוצלה למדינות סונורה וסינלואה, וקוליאקאן נבחרה להיות בירת סינלואה. בשלב מסוים שם העיר שונה לקוליאקאן רוסלס כהוקרה לאנטוניו רוסלס, שהיה איש צבא מקסיקני ומושל מדינת סינלואה. כלכלת קוליאקאן מסתמכת על מסחר במוצרים מחלקים אחרים של סינלואה, כמו מוצרים חקלאיים ודגים מאזורי החוף, חקלאות בפני עצמה, הכוללת בין היתר גידול עגבניות, מלפפונים, פלפלים, אבטיחים, מנגו, סויה, אורז, חיטה ודורה, גידול מקנה ותיירות. בעיר פועלות מספר אוניברסיטאות, בהן האוניברסיטה האוטונומית של סינלואה והאוניברסיטה הקתולית של קוליאקאן. את העיר משרת נמל התעופה הבינלאומי הפדרלי של בצ'יגואלטו, המציע טיסות ליעדים במקסיקו ובארצות הברית. מדיה וקבצים בנושא קוליאקאן בוויקישיתוף אתר האינטרנט הרשמי של קוליאקאן קוליאקאן, באתר אנציקלופדיה בריטניקה (באנגלית)
יאיר ברקת

יאיר בָּרְקַת (נולד ב-3 ביוני 1970) הוא קצין במילואים בדרגת תת-אלוף. שימש קצין משטרה צבאית ראשי, מפקד חטיבת החילוץ, מפקד מחוז מרכז בפיקוד העורף ומפקד חטיבת שגיא. ברקת התגייס לצה"ל בשנת 1988, ושובץ בחטיבת גבעתי. שירת כלוחם בפלחה"ן גבעתי, והשתתף בלחימה בדרום לבנון. לאחר קורס קציני חי"ר עבר לחטיבת הנח"ל ומונה למפקד מחלקה. לאחר מכן שימש כמפקד פלוגה בגדוד 932. בשנת 1995 מונה למפקד פלחה"ן נח"ל. בשנת 1996, נהרגו חמישה מחיילי הפלוגה בהיתקלות עם מחבלי חזבאללה בסמוך למוצב דלעת ("אירוע בז"). בשלהי תפקידו נהרגו 20 מלוחמי הפלוגה באסון המסוקים. בשנת 1997 סיים את תפקידו, ועבר לשרת בנספחות צה"ל בארצות הברית. בשנת 2003 הועלה לדרגת סא"ל ומונה למפקד גדוד 50, ושימש בתפקיד עד שנת 2005. בהמשך שימש כקצין המבצעים של פיקוד המרכז בין השנים 2005–2007. בשנת 2007 מונה למפקד בא"ח נח"ל, תפקיד בו שירת עד שנת 2009. לאחר מכן יצא ללימודים במב"ל. בשנת 2010 הועלה לדרגת אל"ם ומונה למפקד חטיבת שגיא, ושימש בתפקיד עד שנת 2012. בשנת 2012 עבר לפיקוד העורף ומונה למפקד מחוז מרכז של פיקוד העורף, תפקיד אותו מילא עד שנת 2015. ב-29 ביולי 2015 מונה למפקד חטיבת החילוץ, בסיום תפקידו ב-25 ביולי 2018 הועלה לדרגת תא"ל. ב-8 באוגוסט 2018 מונה לקצין משטרה צבאית ראשי, ושימש בתפקיד עד 9 באוגוסט 2021. בסיום תפקידו פרש מצה"ל. בשנת 2022 שימש במסגרת מילואים כראש מטה פיקוד העורף. במקביל משמש במילואים כמפקד אוגדת יערה של פיקוד העורף. ברקת נשוי ואב לשלושה. בעל תואר ראשון בלימודי המזרח התיכון מאוניברסיטת בר-אילן, ותואר שני במדעי המדינה מאוניברסיטת חיפה. קצין משטרה צבאית ראשי, תא"ל יאיר ברקת, ספטמבר 2018 מדיה וקבצים בנושא יאיר ברקת בוויקישיתוף אמיר בוחבוט, "הכרתי אישית את כל החללים", באתר nrg‏, 6 בפברואר 2007 טל לב-רם, ‏"מקרה ניב לובטון לא היה צריך לקרות לנו": הקמצ"ר יאיר ברקת מדבר על הכל, באתר מעריב אונליין, 24 באפריל 2021 מאמריו המפקדים נפרדים, באתר וואלה, 18 באפריל 2018 עפר שלח ואביחי בקר, לא רוצה פסיכולוגים אצלי בפלוגה, מעריב מוסף לשבת, 2 באוגוסט 1996, עמודים 10–11, כפי שהועלה באתר פרש אמיר בוחבוט, בנח"ל מנסים לעצב דור חדש של לוחמים, באתר nrg‏, 7 בדצמבר 2007
לפיד (פירושונים)

האם התכוונתם ל... לפיד – אבוקה, משואה – אמצעי תאורה הלפיד האולימפי – לפיד הדולק בעת המשחקים האולימפיים ומהווה את אחד מסמליהם מרוץ לפיד – מרוץ שליחים הכולל נשיאת לפידים לפיד (יישוב) – יישוב עירוני-קהילתי ליד מודיעין מבצע לפיד – נחיתת בעלות הברית באפריקה הצפונית במהלך מלחמת העולם השנייה לפיד (חברה) – חברה ישראלית לייצור כלים סניטריים וכלי קרמיקה אישים אפרים לפיד – איש תקשורת ישראלי וחוקר היסטוריה, שירת כדובר צה"ל, כמפקד גלי צה"ל ובתפקידים נוספים חגי לפיד – תסריטאי, במאי ועורך תוכניות טלוויזיה ישראלי חיים לפיד – סופר ישראלי, בעלה של ערה לפיד חרות לפיד – מחנך ומשקם אסירים יאיר לפיד – ראש ממשלת ישראל, יושב ראש יש עתיד, תסריטאי ואיש תקשורת יאיר לפיד (תוכנית טלוויזיה) – תוכנית ראיונות בהנחייתו של יאיר לפיד יוסף (טומי) לפיד – סופר, עיתונאי, ופוליטיקאי ישראלי, היה שר וחבר הכנסת מטעם מפלגת שינוי ליהיא לפיד – עיתונאית וסופרת, רעייתו של יאיר לפיד מרדכי לפיד – אסיר ציון ומפעילי גוש אמונים מרים לפיד – פעילת ימין, ממייסדי גוש אמונים נדב לפיד – במאי, תסריטאי וסופר, בנם של חיים וערה לפיד ערה לפיד – עורכת סרטים ומרצה לקולנוע, רעייתו של חיים לפיד רוניה לפיד – תת-אלוף בחיל האוויר הישראלי שולמית לפיד – סופרת, רעייתו של יוסף לפיד
ג'וש הנדרסון

ג'ושוע בארט "ג'וש" הנדרסון (באנגלית: Joshua Baret "Josh" Henderson, נולד ב-25 באוקטובר 1981) הוא שחקן, זמר ודוגמן אמריקאי. ידוע בעיקר בשל גילום דמותו של ג'ון רוס יואינג השלישי בסדרה "דאלאס", ועוד לפני כן כאוסטין מק'האן בסדרה "עקרות בית נואשות". הנדרסון נולד בדאלאס שבטקסס לשרון לי הנדרסון. הוא גדל בטלסה שבאוקלהומה ושם סיים את לימודיו התיכוניים בשנת 2000. תחביבו העיקרי הוא לשחק בייסבול. הנדרסון לוקה בהטרוכרומיה, קשתית עינו הימנית היא בצבע כחול ואילו השמאלית היא בצבע ירוק. הנדרסון השתתף בתוכנית לגילוי כישרונות בשם "Popstars". לאחר התוכנית הוא היה חלק מלהקה תחת השם "Scene 23" אך לאחר תקופה קצרה עזב את הלהקה כדי להתחיל בקריירת משחק ודוגמנות. הנדרסון השתתף בתחילת דרכו בסיטקומים שונים כגון: "Maybe It's Me", "One on One" ו"8 Simple Rules... for Dating My Teenage Daughter". ב-2003 ביצע את הופעת הבכורה שלו בסרט האימה "עלוקות" ושנה לאחר מכן בסרט הקומי "איזו מן שכנה". בשנת 2005 לוהק הנדרסון לסדרה "Over There" של רשת FX Networks. שנה לאחר מכן שיחק בשובר הקופות "סטפ אפ" לצדם של ג'נה דוואן וצ'נינג טייטום. לאחר מכן לקח חלק בעוד מספר סדרות וסרטים. בין 2006 ל-2007 השתתף בסדרה "עקרות בית נואשות" בתור אחיינה של אחת מהשחקניות הראשיות, ניקולט שרידן. לאחר מכן שיחק בתפקיד משנה בסדרה "90210" וביצע הופעת אורח ב-"CSI". ב-2011 לוהק הנדרסון לתפקיד הראשי בחידוש לסדרת הדרמה של רשת TNTֻ, "דאלאס". הסדרה עלתה לשידור ב-13 ביוני 2012 ושודרה למשך 3 עונות עד 2014. בשנת 2017 החל לשחק בתפקיד ראשי בסדרת הדרמה "הסידור" בערוץ E! במהלך השנים האחרונות הנדרסון היה בזוגיות עם מספר נשים מהתעשייה, בין היתר יצא עם הזמרת אשלי סימפסון משנת 2002 עד 2003, ניהל זוגיות עם יוצאת תוכנית הריאליטי "Road Rules" - קנדל שפרד משנת 2006 עד 2007, עם השחקנית בריטני סנואו משנת 2007 עד 2008 ויצא עם מנחת הטלוויזיה אנדראה בואהלק משנת 2013 עד לשנת 2016. שפרד טוענת כי הנדרסון הוא האב הביולוגי של בנה הבכור שנולד בשנת 2008, והנדרסון בטענה מכחיש כל קשר ושולל את עצמו מאבהות ומאחריות. ב-12 בדצמבר 2018 עצרה משטרת לוס אנג'לס את הנדרסון בחשד שפרץ לבית שכנו באותו הערב. על פי החשד, השכנים זיהו את הנדרסון עם שני גברים נוספים שצולמו במצלמות האבטחה. אתר החדשות TMZ דיווח כי להנדרסון יש אליבי מוצק בליל הפריצה, שכן הנדרסון עצמו סיפק צילומי אבטחה המראים לכאורה שהוא לא עזב את דירתו כלל. שבוע לאחר מכן, ב-19 בדצמבר, משטרת לוס אנג'לס ביטלה את כל ההאשמות נגד הנדרסון בשל חוסר ראיות. מדיה וקבצים בנושא ג'וש הנדרסון בוויקישיתוף ג'וש הנדרסון, ברשת החברתית פייסבוק ג'וש הנדרסון, ברשת החברתית אקס (טוויטר) ג'וש הנדרסון, ברשת החברתית אינסטגרם ג'וש הנדרסון, במסד הנתונים הקולנועיים IMDb (באנגלית) ג'וש הנדרסון, באתר AllMovie (באנגלית) ג'וש הנדרסון, במסד הנתונים הקולנועיים KinoPoisk (ברוסית) ג'וש הנדרסון, באתר ספוטיפיי ג'וש הנדרסון, באתר MusicBrainz (באנגלית) ג'וש הנדרסון, באתר Genius
ליאון גרשקוביץ'

פרופסור ליאון גרשקוביץ' (בסרבו-קרואטית: Leon Geršković;‏ 2 בפברואר 1910, בוצ'יה, סלאבוניה, האימפריה האוסטרו-הונגרית – 1 באפריל 1992, זאגרב, קרואטיה) היה משפטן, עורך דין ופוליטיקאי יוגוסלבי ממוצא יהודי, אשר כיהן כחבר האספה הלאומית של יוגוסלביה והיה שותף לכתיבת חוקות המדינה, מחוקת 1946 ועד חוקת 1974. ליאון גרשקוביץ' נולד ב-1910 בכפר בוצ'יה, קרואטיה ובהמשך עברה משפחתו לזאגרב. במחצית השנייה של שנות ה-20 היה גרשקוביץ' ממנהיגי "ברית תנועות הנוער" היהודיות בזאגרב שאיגדה את תנועות הנוער היהודיות בעיר ובכללן השומר הצעיר ועקיבא. ב-1933 הוסמך גרשקוביץ' במשפטים באוניברסיטת זאגרב וב-1935 הצטרף למפלגה הקומוניסטית של יוגוסלביה. הוא היה פעיל באיגוד המקצועי של פועלי הטקסטיל בזאגרב ובמקביל ניהל משרד פרטי לעריכת דין. ב-1941, במהלך מלחמת העולם השנייה, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה, הצטרף גרשקוביץ' לכוחות הפרטיזנים של טיטו. בהמשך, ערך את ביטאון הפרטיזנים: Slobodna Dalmacija (בעברית: דלמטיה החופשית). לאחר תום המלחמה השתלב גרשקוביץ' במנגנוני הממשל היוגוסלבי ונבחר לאספה הלאומית של יוגוסלביה ולפרלמנט הקרואטי תחת יוגוסלביה. ב-1962, נמנה גרשקוביץ' עם מקימי הפקולטה למדע המדינה באוניברסיטת זאגרב וכיהן כדקאן הפקולטה עד 1965. בהמשך, לימד משפטים באוניברסיטת בלגרד. גרשקוביץ' היה שותף לכתיבת חוקת יוגוסלביה (1946, 1953, 1963, 1974). הוא הלך לעולמו ב-1992 בזאגרב והוא בן 82 שנים ונטמן בבית העלמין מירוגוי שבזאגרב. הקהילה היהודית בזאגרב, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 135. הקהילה היהודית בספליט, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 254.
תלסה

האם התכוונתם ל... תלסה (מיתולוגיה) – אלת ים קדמונית מהמיתולוגיה היוונית. תלסה (ירח) – ירח של כוכב הלכת נפטון.
עזאם אל-אחמד

עזאם אל-אחמד (בערבית: عزام الأحمد) הוא מדינאי פלסטיני. הוא חבר בוועד המרכזי של פתח. בעברו שימש כשר לענייני עבודות ציבוריות ושיכון ברשות הפלסטינית (בשנים 1996–2003) וכשר התקשורת וטכנולוגיית מידע (בשנים 2003–2006). נכון לאוגוסט 2014, משמש אל-אחמד כראש המשלחת הפלסטינית לשיחות המשא ומתן עם ישראל בקהיר בעקבות מבצע צוק איתן. אל-אחמד נולד בכפר רומאנה מצפון לג'נין (ממערב לתל תענך) ב-1947 או ב-1948. אביו, נג'יב-אל אחמד, גורש ב-1968 לירדן על ידי השלטון הישראלי. נג'יב וחלק מתשעת ילדיו עסקו בגלות בעמאן בפעילות פוליטית למען העניין הפלסטיני. זמן קצר לאחר הגירוש לירדן הפך נג'יב לחבר בפרלמנט הירדני. עזאם אל-אחמד סיים את לימודיו בתיכון והחל ללמוד באוניברסיטאות סוריות, אך מאוחר יותר עבר לבגדאד עם עליית מפלגת הבעת' לשלטון בעיראק ב-1969 והתבלט כתומך נלהב של העניין הפלסטיני. בשנים שלאחר מכן, בתקופת שלטונו של סדאם חוסיין בעיראק, נחשב אל-אחמד כ"מחזיק התיק העיראקי" ברשות הפלסטינית. אל-אחמד הוא אחד מארבעת נציגי ג'נין במועצה המחוקקת הפלסטינית. ב-2007 ספג אל-אחמד ביקורת מחוגים מוסלמים נרחבים בעת שהתראיין לערוץ הטלוויזיה הלבנוני אל מנאר ואמר כי גם אם אללה ירצה לסייע לערבים בכך שיספק את התנאים שנדרשים על ידי ארצות הברית, ארצות הברית תדחה את התנאים ואת הסיוע של אללה. רבים טענו כי בכך בפגע בשמו של אללה. ב-2010 האשים פהמי שבאנה, הממונה לשעבר על המלחמה בשחיתות במנגנוני המודיעין הפלסטינים, את עזאם אל-אחמד ואת אחיו, עלאם, בגנבת 2.7 מיליון דולר מקופת הרשות הפלסטינית. לטענת שבאנה, רכשו השניים קרקעות בסכומים שקיבלו על מנת "להציל קרקעות מהשתלטות ציונית". לטענתו, התברר מאוחר יותר כי בחלק מהמקרים שולמו לבעלי הקרקע סכומים נמוכים בהרבה ממה שהוצהר על ידי האחים אל-אחמד ובחלק מהמקרים נעשה זיוף והעסקאות בוצעו רק לכאורה. ב-7 בינואר 2023 החליט שר הביטחון הישראלי, יואב גלנט, לשלול את אישור הכניסה של אל-אחמד לישראל לאחר שביקר את המחבל שרצח את החייל אברהם ברומברג ב-1980. מדיה וקבצים בנושא עזאם אל-אחמד בוויקישיתוף יוסי מלמד‏, שוחרר האזרח הבריטי שנשבה בעיראק, באתר וואלה, 12 באפריל 2004 - פורסם בעיתון הארץ Azzam Al-Ahmad insulting Allah Live on TV (2007) אבי יששכרוף, אבו מאזן השעה את ראש לשכתו בעקבות "הקלטת הלוהטת" שחשפה את שחיתותו, באתר הארץ, 15 בפברואר 2010 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תלסה (מיתולוגיה)

תלסה (אנגלית: Thalassa ; יוונית: Θάλασσα, "ים") היא אלת הים הקדמונית מהמיתולוגיה היוונית. תלסה הייתה בתם של אתר והמרה. יחד עם אל הים פונטוס, היא הייתה אמא של תשעת הילדים טלקינסים והליה. על פי המיתולוגיה, תלסה ילדה את אפרודיטה כאשר קרונוס חתך את איבר מינו של אורנוס, שנפל לאחר מכן לים. תלסה היא האנשה של הים עצמו. במשלי איזופוס נאמר כי היא אישה העולה מתוך מעמקי הים. בפסיפסים מתקופת מהאימפריה הרומית היא מוצגת כאישה עם קרניים הדומות לצוותות סרטן, לובשת אצות ים ומחזיקה משוט כבש. המקבילה שלה היא אלת הים אמפיטריטה, אשתו של פוסידון. כמו כן, האלה של מקורות המים טתיס, נחשבת גם היא כמקבילה של תלסה. תיאמת מדיה וקבצים בנושא תלסה בוויקישיתוף ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
תלסה (ירח)

תלסה, הידוע גם בשם נפטון IV, הוא אחד מהירחים הידועים של כוכב הלכת נפטון. הוא התגלה בספטמבר 1989, בעזרת תמונות שצולמו על ידי הגשושית וויאג'ר 2. הירח נקרא על שם תלסה, אלת הים הקדמונית מהמיתולוגיה היוונית. תלסה הוא הירח הפנימי השני של נפטון. צורתו הלא-סדירה של הירח אינה מציגה שום פעילות גאולוגית. חוקרים מעריכים כי מדובר בשארית של עצם שהתנגש בנפטון בשלב מוקדם בחייו ונותר במסלול סביב כוכב הלכת. מסלולו של הירח מראה כי לאט לאט הוא מתקרב אל נפטון ובסופו של דבר הוא יתרסק באטמוספירה שלו או יהפוך לטבעת פלנטרית. מדיה וקבצים בנושא תלסה בוויקישיתוף